OpenLLM-France/wikimedia huggingface dataset:
# Balerianazeo

Balerianazeo (Valerianaceae) Errubialen ordenako eta belarkaren familiako landareez esaten da. Atal biko hazia izaten dute, eta hostoak estipularik gabeak. Fruitua ez da irekitzen, ez du albumenik eta hazi-bakarra izaten da. Lore txikiak dituzte, gerbatan bilduak. Valeriana edo belar bedeinkatua eta Centranthus generoak hartzen ditu familia honek.

## Generoak

| Aligera Aretiastrum Astrephia Belonantus Centranthus | Fedia Nardostachys Patrinia Phuodendron Phyllactis | Plectritis Pseudobetckea Stangea Valeriana Valerianella |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013-9-29 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q156682
* Multimedia: Valerianaceae / Q156682
# Bernstorf

Bernstorf Alemaniako udalerri bat da, Mecklenburg-Aurrepomerania estatuan. Azken zentsuaren arabera 376 biztanle zituen, 17,56 kilometro koadroko azaleran..

## Kanpo estekak

* Datuak: Q671296
* Multimedia: Bernstorf / Q671296
# Bernt Engelmann

Bernt Engelmann (Berlin, Alemania, 1921eko urtarrilaren 20a - Munich, Alemania, 1994ko apirilaren 14a) alemaniar idazlea izan zen.

## Biografia

Soldadu izan zen Bigarren Mundu Gerran, eta erresistentziako kide izan zen. Preso hartu eta kontzentrazio-esparru batera bidali zuten.
Gerra amaitu ondoren, kazetari gisa aritu zen lanean, eta, 1961. urtetik aurrera, literaturan sartu zen buru-belarri. 1977tik 1984ra Alemaniar Idazleen Elkartearen bozeramaile izan zen. Engelmannen lanek lotura zuzena dute Günter Wallraffek landu zuen erreportaje sozialarekin, eta literatura dokumentalaren barruan sartzen dira, beraz. Antihistoriako liburuetan ("Gu morroi", 1974; "Zuzenbidearen eta askatasunaren kontra elkartuta", 1975; "Izan ginena, garena", 1980), Engelmannek une historikoak gaurkotzen ditu, gizarte-talde apalenen ikuspegitik. Lan horietan nahastu egiten ditu fikzioa eta errealitatea, helburu berarekin beti, Alemaniaren alderdi txarrak agertzea. Lan monografikoetan ere (Prusia, 1979; Krupp, 1980) agintarien kontrako kritika zorrotzak egiten ditu.
Historialariek eta literatura-kritikariek kritika gogorrak egin zituzten Engelmannek gertaera historikoak azaltzeko modua zela eta, haien iritziz, edukia bigarren mailara eramaten baitzuen Engelmannek. Azkeneko lanak hauek ditu: "Alemaniari buruzko erreportajea" (1991); "Hotel Bilderberg" (1991); "Funtzionarioak" (1992) eta "Gure Estatua Estatuan" (1992).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q106598
* Multimedia: Bernt Engelmann / Q106598
# Bernville (Pennsylvania)

Bernville Pennsylvaniako borough bat da. Berks konderrian kokatua dago. 2010ean 955 biztanle zituen, 1,12 kilometro koadrotan banatuta.

## Ikus, gainera

* Berks konderria

## Kanpo estekak

* Datuak: Q1131258
* Multimedia: Bernville, Pennsylvania / Q1131258
# Bernterode (bei Heilbad Heiligenstadt)

Bernterode (bei Heilbad Heiligenstadt) Alemaniako udalerria da. Turingia estatuan kokatuta dago, [[Eichsfeld (barrutia)|Eichsfeld]] barrutian. 2014an 242 biztanle zituen 8,67 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q818880
* Multimedia: Bernterode (bei Heilbad Heiligenstadt) / Q818880
# Berny-Rivière

Berny-Rivière Ain departamenduko Frantziako udalerria da, Rhône-Alpeak eskualdean.

## Ikus, gainera

* Aisne departamenduko udalerrien zerrenda

## Kanpo estekak

* Datuak: Q334226
* Multimedia: Berny-Rivière / Q334226
# Bernt Johansson

Bernt Johansson (Tidavad, 1953ko apirilaren 18a), suediar txirrindulari ohia da.

## Taldeak

* Fiorella (1977-1978).
* Magniflex (1979-1981).

## Palmaresa

1973
* Sex-Dagars eta bi etapa.
* Aljeriako Tourreko etapa bat.
* 2. Milk Racen
1974
* Suediako errepideko txirrindularitza txapelketa.
* Taldekako Munduko Erlojupeko Txapelketa (Tord Filipsson, Lennart Fagerlund eta Sven-Åke Nilssonekin)
1975
* Milk Race eta etapa bat,
* Sex Dagarseko etapa bat.
1976
* Milk Raceko etapa bat.
* Olinpiar Jokoetako errepide proba.
* Marokoko Itzuliko etapa bat.
1977
* Levanteko Itzulia eta etapa bat.
* Baracchi Saria.
* 2. Emiliako Giroan.
* 3. Venetoko Giroan.
* 3. Laigueglia Sarian.
* 3. Pratoko Industria eta Merkataritza Sari Nagusian.
* 3. Piemonteko Giroan.
1978
* Emiliako Giroa.
* Pratoko Industria eta Merkataritza Sari Nagusia.
* 2. Lombardiako Giroan.
* 2. Lazioko Giroan.
* 3. Baracchi Sarian (Gianbattista Baronchellirekin)
* 3. Venetoko Giroan.
* 4. Toscanako Giroan.
* 4. Romagnako Giroan.
* 5. Placci Kopan
* 9. Italiako Giroan.
1979
* Pratoko Industria eta Merkataritza Sari Nagusia
* 3. Italiako Giroan eta bi etapa.
* 2. Reggio Calabriako Giroan
* 3. Flèche Wallonnen
* 3. Apeninoetako Giroan
* 3. Placci Kopan
* 4. Apuliako Giroan
* 7. Romagnako Giroan
* 8. Lazioko Giroan
1980
* Lazioko Giroa.
* 2. Andaluziako Itzulian eta etapa bat.
* 4. Piemonteko Giroan
* 4. Emiliako Giroan
* 6. Milan-Turinen
* 7. Tirreno-Adriatikoan
* 7. Camaioreko Sari Nagusian
1981
* 2. Reggio Calabriako Giroan

## Sailkapen orokorra Itzuli Handietan eta Munduko txapelketan

| Lasterketa | Lasterketa | 1977 | 1978 | 1979 | 1980 | 1981 |
| | Italiako Giroa | 20. | 9. | 3. | UT | UT |
| | Frantziako Tourra | — | — | UT | — | — |
| | Espainiako Vuelta | — | — | — | — | — |
| Munduko errepideko txapelketa | Munduko errepideko txapelketa | 14. | UT | UT | — | — |

## Kanpo estekak

Bernt Johansson - ProCyclingStats
* Datuak: Q513604
* Multimedia: Bernt Johansson / Q513604
# Bernuy-Zapardiel

Bernuy-Zapardiel Ávilako udalerria da, La Moraña eskualdean dagoena.
2009ko urtarrilaren 1eko erroldaren arabera 152 biztanle zituen.

## Ikus, gainera

* Ávilako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1606710
* Multimedia: Bernuy-Zapardiel / Q1606710
# Bernuy de Porreros

Bernuy de Porreros Segoviako udalerria da, Partido de Segovia eskualdean dagoena.
2009ko urtarrilaren 1eko erroldaren arabera 630 biztanle zituen.

## Ikus, gainera

* Segoviako udalerrien zerrenda

## Kanpo estekak

* Datuak: Q1905435
* Multimedia: Bernuy de Porreros / Q1905435
# Autonomia kalea (Donostia)

Autonomia kalea :
| Donostia ||
| Herrialdea Lurraldea | Euskal Herria Gipuzkoa |
| Autonomia kalea Autonomia kalea Autonomia kalea ||
| Koordenatuak: | 43°18′42.2″N 1°58′54.1″W﻿ / ﻿43.311722°N 1.981694°W﻿ / 43.311722; -1.981694 |
Autonomia kalea Gipuzkoako Donostia hiriburuko kale bat da. Amara kalearen eta Easo plazaren arteko elkargunean hasten da, Amara Zaharrean, eta Morlans pasealekuarekin elkartzen den lekuan amaitzen da.

## Historia

1907ko abuztuaren 27an "Osasun Iturri kale partikularraren eta errepidearen artean zegoen" pasealekuari Paseo de la Autonomia (Autonomia pasealekua) izena ematea erabaki zen Euskal Herrian jaiotako guztiengan eta bertan jaio gabe ere bertan bizi diren guztiengan errotutako autonomia-sentimenduen oroimenez. 1938ko martxoaren 15ean izena aldatu eta Tercio de Oriamendi izena eman zitzaion (Donostian 1936ko irailean sartu zen batailoietako bat hain zuzen ere). 1979ko uztailean kaleari berriz ere aurreko izena jartzea erabaki zen.

## Erreferentziak

* ↑ Donostiako kale-izendegia. (Noiz kontsultatua: 2016-08-25).

## Kanpo estekak

* Datuak: Q31188922
* Multimedia: Calle de la Autonomía, Donostia-San Sebastián / Q31188922
# Autonomismo

Autonomismo izan daiteke:
* Autonomismo, eskualde baten autonomia eta deszentralizazioa bultzatzen dituen ideologia.
* Autonomismo, ezker politikoaren korronte bat da, gehienbat marxismo libertarioaren interpretazioetan sortua.
# Autore

Autorea edo egilea lan bat (artistikoa, zientifikoa edo literarioa) sortzen duen pertsona da. Lan literarioen kasuan, egilea idazlea da. Sortze-adigai horretan ere aurretik egindako lan baten aldaketa onartzen da. Garaien arabera egile-adigaia aldatuz joan da; gaur egungo ikuskera Pizkundetik dator, eta adigai hauekin lotzen da: originaltasuna, autoritatea eta jabego morala, intelektuala eta ekonomikoa.
Etimologikoki autore hitza latinetik dator, "auctor, -ōris", euskaraz "ekoizle", "sortzaile", "egile", "aita", "aitona", "arbaso", "fundatzaile".

## Literaturan

Literaturaren arloan, hizkuntza helburu artistikoak lortzeko pertsona idazlea, autorea edo egilea da.

## Erreferentziak

* ↑ Horrela dio Jon Kortazarrek Literatura Terminoen Hiztegian, 398.or.

## Kanpo-estekak

* Datuak: Q482980
* Multimedia: Writers / Q482980
# Autopoiesi

Autopoiesi kontzeptua bere baitan sortzen diren harreman eta aldakuntzen bitartez etengabeko eraketan eta aldaketan dagoen sistema bat da, berez erregulatu eta garatzen dena. Kontzeptua Humberto Maturana eta Francisco Varela zientzialariek sortu zuten eta geroztik psikologian, soziologian, pedagogian eta sistema-teoria da. Hezkuntza arloan esaterako, sistema aupoietikoa den ikasleak irakaslearen eta ikasbaliabideen aldetik perturbazioak jaso eta bere baitara egokitzen ditu, sistema bera aldatu gabe, ezagutza berriak eskuratuz.

## Erreferentziak

* ↑ Maturana, Humberto R.. (2004). De máquinas y seres vivos : autopoiesis : la organización de lo vivo. (6a ed. argitaraldia) Editorial Universitaria, Grupo Editorial Lumen ISBN 987-00-0386-9. PMC 62543219. (Noiz kontsultatua: 2022-12-01).

## Kanpo estekak

* Datuak: Q599967
# Autonomismo (ideologia)

    Artikulu hau ideologiari buruzkoa da; beste esanahietarako, ikus «Autonomismo».
Autonomismo edo lurralde-autonomismo eskualde edo nazio baten autonomia eta deszentralizazioa bultzatzen dituen ideologia politikoa da. Berez ez da federalismoaren kontrakoa, askotan lotura estua baitute. Gainera, burujabetzak berekin dakar autonomismoa, baina ez alderantziz.
Kanadako Action démocratique du Québec (Quebec), Txinako Associação de Macau Novo (Macao), Frantziako Parti progressiste martiniquais (Martinika) , Italiako Lega Nord (iparraldeko Italia) edo Estatu Batuetako Partido Popular Democrático (Puerto Rico) alderdi autonomistak dira.

## Kanpo estekak

* Datuak: Q1398958
# Autopsia

Autopsia, post-mortem azterlana edo nekropsia (azken hau bereziki animalien kasuan) gorpu baten azterketa da, heriotzaren inguruko informazioa lortzeko egiten dena.

## Motak

Bi mota nagusi dugu autopsien artean:
* Auzitegi-autopsia: Epaile batek eskatu behar duena eta lege-ondorioak eduki ditzakeena.
* Autopsia klinikoa: Interes mediko eta zientifikoa duena, eta ez legezkoa.

## Prozesua

Autopsia bi fasetan egiten da: Lehenengoa, kanpoko azterketa makroskopikoa da, hau da, mikroskopioa erabili barik egiten dena. Bigarrena, barruko azterketa edo mikroskopikoa da, xehetasunak bilatzen duena.
Lehenengo fasearen emaitzak azkarrak diren bitartean, bigarrenarenak asko luzatu daitezke.

## Heriotzaren arrazoiak

Norbait hiltzean, medikuak heriotza txostena idatzi eta sinatu behar du, bertan heriotzare arrazoia zehaztuz. Datu hori derrigorrez erregistro zibilera bidali behar da. Autopsiak bakarrik ziurta dezake benetako heriotza arrazoia, eta ez beti. Egoera arrunta da pertsona batek gaixotasun mordoa izatea eta ez argi edukitzea zein izan den arrazoia. Halere, gehienetan susmo argi bat izaten da heriotza eragin duen kausarena.
Kausa zehatzak OMEek idatzita ditu, gaixotasunen zerrenda batean: CIE (azken bertsioa CIE 10).

## Kanpo estekak

* Datuak: Q41482
* Multimedia: Autopsies / Q41482
# Autores.uy

autores.uy Uruguaiko egileen datu base bat da, Uruguaiko Creative Commons kapituluak sortu zuena eta mantentzen duena. Beste zenbait kultura erakundeekin batera mantentzen da, esaterako, Uruguaiko Liburutegi Nazionala, Legebiltzarreko Liburutegia eta Ikusizko Arteen Museo Nazionala. Interes orokorreko adierazpena jaso du Hezkuntza eta Kultura Ministerioaren aldetik. Helburu nagusia uruguaitar egileen edo haien inguruko informazioa eskaintzea, horrela, informazioa eta lanak guztientzat eskura egon dadin. Era berean, plataforma honek aukera ematen du ere idatzizko edo ikusizko lanak online kontsultatzeko.
2016ko azaroan datu base honek 10.000 egile baino gehiago zituen indexatuta.

## Kanpo estekak

* autores.uy (webgune ofiziala)
* Datuak: Q22975461
* Multimedia: Autores.uy / Q22975461
# Autorickshaw

Autorickshaw (hizkera arruntean auto ricksha, auto, tuk-tuk, tuctuc, mototaxi eta eskualdeko aldaera ugari bezala ere ezaguna) motordun triziklo ibilgailua da. Rickshaw tradizionalaren (pertsona batek tiratutako bi gurpileko gurditxo txikia) eta ziklotaxi (pedalen bidez mugitutako hiru gurpileko ibilgailua) bertsio motorizatua da.
Asiako eskualde desberdinetan oso erabiliak, tuk-tukak poliki-poliki ezaguna egin ziren mundu osoan. Maiz erabiltzen dira taxi eta salgaiak bidaltzeko ibilgailu gisa, nahiz eta zenbait lekutan ia soilik funtzio turistikoa duen. Motogurdia (edo garraio arineko motorreko trizikloa) izeneko aldaera dago, atzeko aldea zama-ibilgailu gisa jarrita dagoena, nahiz eta Kolonbian garraio publikoko autorickshaw-ei mototaxiak deitzen dieten.
Lehenengo modeloak 1960ko hamarkadan sortu ziren rickshawak eta motorrak konbinatuz, Japonian ekoiztu eta urte batzuk geroago Asiako herrialde askotara esportatu ziren. Azkar lortu zuten sartze eta onarpen handia India eta Thailandia bezalako herrialdeetan. Hala ere, 1948az geroztik Italian zirkulatzen zituzten motogurdiak, ape bezala ezagutzen direnak (Piaggio Ape markak fabrikatua) eta noizbehinka bidaiariak garraiatzeko erabiltzen ziren.
Izen desberdinak dituzte munduko hainbat lekutan, eta zenbait lekutan saltzen duen markaren izen berarekin deitzen zaie maiz, hala nola, Indiako Bajaj enpresa, desagertutako Tempo konpainia alemaniarra (unitate handiagoak eraikitzen zituen) edo marka Jinan Qingqi (hortik datorkio Pakistanen eman zitzaien izen arrunta, txingtxia).

## Kanpo estekak

* Datuak: Q59720
* Multimedia: Auto-rickshaws / Q59720
# Bizar-aitzur elektriko

Bizar-aitzur elektrikoa bizarra mozteko erabiltzen den etxetresna elektriko txiki bat da.
Bizar-aitzur elektrikoaren asmatzailea Jacob Schick estatubatuarra izan zen. Schickek bizarra urik edo xaboirik ez zegoenean xaflaz mozteak zekarren deserosotasuna antzeman zuen, eta, beraz, bizarra lehorrean mozteko aparatu bat asmatzea erabaki zuen. 1931n atera zuen bere lehen makina, baina arrakasta gutxirekin. Hala ere, bere gogoak ez zuen behera egin eta 1937an ia bi milioi aparatu saltzea lortu zuen Estatu Batuetan, Ingalaterran eta Kanadan.
1940ko hamarkadan Remington Randek bi burudun lehen bizar-aitzur elektrikoa aurkeztu zuen, buru anizkoitzeko makinatxoen aurreratua. Remingtonek ere atera zuen emakumeen ilea depilatzeko diseinatutako lehen aparatua.
Beste asmatzaile garrantzitsu bat Alexandre Horowitz irakaslea izan zen, Holandako Philips enpresetakoa, bizar-aitzur kulunkariaren kontzeptu oso ezaguna asmatu zuena.
Bizar-aitzur elektrikoari motor txiki batek eragiten dio, eta buru bat du, ilea ebakitzen duten hortzekin, larruazalaren parean dauden zulo batzuetatik sartzen dena. Sare elektrikora konekta daiteke edo erabili eta pilak erabil ditzake.

## Erreferentziak

* ↑ Euskalterm: [Norbere Irudia, Ile-apaindegiak eta Estetika Hiztegia] [2009]

## Kanpo estekak

* Datuak: Q17457835
* Multimedia: Electric shavers / Q17457835
# Bizar-brotxa

Bizar-brotxa bizarra mozteko krema aurpegian aplikatzeko erabiltzen den eskuila txikia da, zurdak kirtenarekiko paraleloak dituena.

## Kanpo estekak

* Datuak: Q199990
* Multimedia: Shave brushes / Q199990
# Bizar-xafla

Bizar-xafla bizarra mozteko bizar-aitzurrean kokatzen den xafla da. Brontze Aroan jada xaflak izan arren (xaflarik antzinena K.a. 18.000 urtekoa da), bizar-xafla modernoak XVIII. mendean agertu ziren.

## Erreferentziak

* ↑ Spielvogel, Jackson. (2005). World History. Mc Graw Hill, 25 or. ISBN 0-07-860702-7..

## Kanpo estekak

* Datuak: Q13422881
* Multimedia: Razors / Q13422881
# Bizar (anatomia)

Bizarra zenbait arrainek ahotik hurbil daukaten ukimen organo mehe eta bibote itxurakoa da. Bizarrak ahoaren bi alboetan (masaileko bizarrak), sudur zuloen ondoan (sudurreko bizarrak) edo aurpegi azpialdean (kokotseko bizarrak) kokatzen ahal dira.
Besteak beste, siluriformeek (siluruak), ziprinido batzuek (zamoak, barboak...), mullidoek (barbarinak), gaizkatek eta marrazo espezie batzuek dauzkate horrelako organuak. Bizarretan dago kokatua arrain hauen dastamena eta ur uherretan janaria bilatzeko erabiltzen dituzte.

## Kanpo estekak

* Datuak: Q809245
* Multimedia: Barbel (anatomy) / Q809245
# Bizar Urdin

Bizar Urdin (frantsesez: La Barbe bleu) europar maitagarri-ipuin tradizionala da, 1695ean Charles Perraultek bildu eta garatu zuena. Ipuinak hainbat aldiz ezkondutako eta alargundutako gizon baten istorioa kontatzen du, emazteak aurreko emazteen gorpuak gela debekatu batean ezkutatzen dituela jakiten duenean. Charles Perraultek Gilles de Rais serieko hiltzailean oinarrituta idatzi zuen.
Bizar Urdina hainbat ediziotan berrargitaratu zuten 1950eko hamarkadara arte, gutxi gorabehera; orduan, ospea galdu zuen, haurrentzako irakurketa desegokia zela iritzita. Istorioaren elementu nagusia emazteen gorpuen aurkikuntza denez, Bizar Urdina oso zaila da umeentzako «apaltzen». Faktore horrek, zalantzarik gabe, ohiko «maitagarrien ipuin» gisa duen hedapena murrizten lagundu du; hala ere, Bizar Urdina pertsonaia gaur egungo kulturaren beste esparru batzuetan ere agertzen da, operatik hasi eta bideo-jokoetaraino.
Ipuin honen eragina hain handia izan da, non «Bizar Urdin» deitzen zaion gizon bati, emakumeak liluratu eta abandonatu egiten dituenari.

## Erreferentziak

* ↑ Irazustabarrena, Nagore. (2012ko azaroaren 18a). «Bizar urdindun serieko hiltzailea» Argia CC-BY-SA lizentzia.
* ↑ (Ingelesez) Words We're Watching: 'Bluebeard,' the Verb. in: Merriam-Webster..

## Kanpo estekak

* Datuak: Q161138
* Multimedia: Barbebleue / Q161138
# Bizar-aitzur

Bizar-aitzurra bizarra kentzeko tresna bat da, larruazala bizar-xaflaren gehiegizko esposiziotik babesten duena bizar-labana batek eragin ahal dituen bezalako ebakien aukera gutxituz.

## Historia

Bizar-aitzurra erabili aurretik bizar-labanak erabiltzen ziren. Zauriak egiteko hauek zuten erraztasuna zela eta, labana eta azalaren babes batzuk asmatuak ziren aitzurra sortu aurretik. Ondoren etorri zen aitzurra, azala hobeto babesteko asmoa zuela.
Gaur egungo aitzurraren lehenengo tresnak —hau da, jada labana ez zirenak— 1888an sortzen zituzten Kampfe anaiek, eta alde bakarretik egiten zuten bizarra. Gaurkoen itxura zuten heldulekuak eta buruak, baina bestelakoa zen bizar-orria.
1900 urtearen inguruan zabalkunde handia lortu zuen aitzurrak, King C. Gillette enpresabururen bitartez. Ahobiko aitzurra horren asmakizuna izan zen. Baita bizar-orri arina eta aldagarria erabiltzea ere. Lehen Mundu Gerran zabalkundea are handiagoa egin zen, modelo hau soldadu amerikarrei banatu zitzaienean (3,5 milioi).
Hemendik aurrera zenbait berrikuntza sortzen dira. Lehenengoa 1920. urtean Schick Razors-ek sortu zuen: orrien kartutxoa. Kartutxoak zuzenean sartzen zuen orria aitzurraren buruan eta horrela babesten zuen erabiltzailea zaurietatik. Orri hauek estuak eta aho bakarrekoak ziren. Hala ere, bi sistema hauek, eta beste batzuk erabiltzen ziren garai horretan.
Beste hobekuntza bat etorri zen 1960an, Wilkinson-ek orriak altzairu herdoilgaitzez egiten hasi zenean. Batetik garbiagoak ziren eta bestetik gehiago irauten zuten. Segurtasuna areagotu zen 1970 hauek plastikozko kaxatxoetan sartzen hasi zirenean.
1974an Bic-ek erabili eta botatzeko aitzurra asmatu zuen. Batez ere plastikozko aitzurra zen eta orri txiki batez hornituta zegoen, hau da, merkea.

## Gaur egungo egoera

Gaur egun bizar-aitzurrak modelo askotakoak aurki ditzakegu: ahobiko orri sinpleetatik, orri anitzeko buru aldagarriak dituztenetaraino, erabili eta bota modeloak tartekatuz. Eta esan beharra dago gaur egun guztiek konpetentzia gogorra dutela bizar-aitzur elektrikoa.

## Erreferentziak

* ↑ Euskalterm: [Norbere Irudia, Ile-apaindegiak eta Estetika Hiztegia] [2009]
* ↑ «Espacenet – search results» worldwide.espacenet.com (Noiz kontsultatua: 2022-02-06).
* ↑ «Espacenet – search results» worldwide.espacenet.com (Noiz kontsultatua: 2022-02-06).
* ↑ (Ingelesez) Magazines, Hearst. (1934-10). Popular Mechanics. Hearst Magazines (Noiz kontsultatua: 2022-02-06).

## Ikus, gainera

* bizar-aitzur elektriko

## Kanpo estekak

* Datuak: Q3219606
* Multimedia: Safety razors / Q3219606
# Bizar-labana

Bizar-labana oso aho zorrotzeko, eta altzairu tenplatuz egindako labana da, bizarra kentzeko erabiltzen dena.

## Kanpo estekak

* Datuak: Q597040
* Multimedia: Straight razors / Q597040
# Barro Duro

Barro Duro Brasilgo udalerri bat da, Piauí estatuan kokatua. 6.640 biztanle ditu 159,429 km²ko eremuan.

## Ikus, gainera

* Piauí

## Kanpo estekak

* Datuak: Q2064159
* Multimedia: Barro Duro / Q2064159
# Barroeta

    Artikulu hau Bediako auzoari buruzkoa da; Arratzukoa gaitzat duena beste hau da: «Barroeta (Arratzu)»
Barroeta Bediako (Bizkaia) auzoa da. 2007ko urtarrilaren 1eko erroldaren arabera, auzoak 19 biztanle ditu.

## Demografia eta biztanleria

Barroetako biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 31 | 28 | 29 | 27 | 19 | 19 | 18 | 19 |

## Ikus, gainera

* Berroeta

## Kanpo estekak

* Datuak: Q12254801
# Barro Preto

Barro Preto Brasilgo udalerri bat da, Bahiako estatuan kokatua. 5.583 biztanle ditu 201,585 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1761886
* Multimedia: Barro Preto / Q1761886
# Barrocas

Barrocas Brasilgo udalerri bat da, Bahiako estatuan kokatua. 15.203 biztanle ditu 200,965 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1808142
* Multimedia: Barrocas / Q1808142
# Barrois

Barrois Frantziako ekialdean dagoen eskualdea da. Erdi Aroan Barreko dukerrian zegoen baina egun Lorrenan dagoen pays bat da.
Hegoaldean izen berekoa den Barrois champenois dago, Perthois ets Vallage eskualdeek banaturik.
Eskualde zeharkatzen duten bi ibai nagusiak Saulx eta Ornain dira.

## External links

* Webgune ofiziala (Frantsesez)

## Kanpo estekak

* Datuak: Q432442
# Barroeta (Arratzu)

Barroeta Arratzuko auzoa da, Busturialdean.

## Kanpo estekak

* Datuak: Q48750445
# Barroisita

Barroisita silikato motako minerala da eta barroisite root name taldearen kidea da.

## Ezaugarriak

Barroisita silikato mineralaren formula kimikoa hau da: ${\ce {\square {CaNa}{Mg3Al2}(AlSi7O22)(OH)2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 - 6 da.

## Erreferentziak

* 1 2 (Ingelesez) «Barroisite: Mineral information, data and localities.» www.mindat.org (Noiz kontsultatua: 12-05-2019).
# Barro Alto (Bahia)

Barro Alto Brasilgo udalerri bat da, Bahiako estatuan kokatua. 13.453 biztanle ditu 430,455 km²ko eremuan.

## Ikus, gainera

* Bahiako estatua

## Kanpo estekak

* Datuak: Q2028167
* Multimedia: Barro Alto (Bahia) / Q2028167
# Barro Alto (Goiás)

Barro Alto Brasilgo udalerri bat da, Goiás estatuan kokatua. 10.371 biztanle ditu 1.093,248 km²ko eremuan.

## Ikus, gainera

* Goiás

## Kanpo estekak

* Datuak: Q2155729
* Multimedia: Barro Alto (Goiás) / Q2155729